Source: https://selectiipresamarian.webgarden.ro/menu/justitie/csm-o-judec-pe-dana-garbovan
Timestamp: 2019-01-23 13:54:31+00:00

Document:
CSM o judecă pe Dana Garbovan, presedinta UNJR, pentru libertatea de exprimare - SELECTII IMPORTANTE SI IMPORTATE DIN PRESA CONTINUAREA PE -www.selectiipresamarian1.webgarden.ro
Scrieţi codul de control "5175"
SELECTII IMPORTANTE SI IMPORTATE DIN PRESA CONTINUAREA PE -www.selectiipresamarian1.webgarden.ro > Meniu > JUSTITIE > CSM o judecă pe Dana Garbovan, presedinta UNJR, pentru libertatea de exprimare
Preşedinta Uniunii Judecătorilor ar putea fi sancţionată disciplinar pentru că a dezaprobat public blocarea în parlament a anchetării lui Năstase. Membrii Secţiei pentru judecători a Consiliului Superior al Magistraturii (CSM) vor lua în discuţie, joi, „o posibilă încălcare a Codului deontologic al magistraţilor” de către Dana Gârbovan, preşedintele UNJR.Actiunea CSM survine la doua saptamini dupa protestul celor 400 de judecatori impotriva pozitiei CSM in cazul Costiniu, actiune initiata de UNJR.
In calitate de lider al unei asociaţii profesionale Dana Garbovan a dezaprobat public, în 2008, modul în care deputaţii au blocat anchetarea fostului premier Adrian Năstase. Coincidenţă sau nu, o eventuală sancţionare a Danei Gârbovan - judecată alături de alţi magistraţi acuzaţi că au încălcat statutul în sălile de judecată - vine la aproape două săptămâni de la decizia Consiliului de a ignora petiţia iniţiată de UNJR în urma cazului „Voicu”.
Magistratul care a cerut Consiliului să adopte o „poziţie fermă” vizavi de judecătorul Florin Costiniu (anchetat în dosarul senatorului PSD) şi să-i interzică acestuia să intre în sala de judecată ar putea fi pedepsit în aceeaşi zi în care CSM e aşteptat să avizeze cererea de pensionare a lui Costiniu. Astfel, acesta ar scăpa de orice sancţiuni.
„În 2008, UNJR a atras atenţia că deputaţii au încălcat Constituţia, substituindu-se puterii judecătoreşti prin faptul că s-au pronunţat asupra probelor din dosarul care-l viza pe domnul Năstase, iar CSM a dat curs plângerii domnului Năstase. Îmi asum fără niciun fel de probleme toate demersurile pe care le-am făcut în calitate de preşEdinte al UNJR. Vom vedea ce înţelege Consiliul prin respectarea normelor de etică şi deontologie, deoarece am observat că avem dicţionare diferite”, a declarat, pentru EVZ, Dana Gârbovan.
Aceasta este susţinută de colegii magistraţi, în lupta cu CSM: „E grav că s-a ajuns la asemenea discuţii în Consiliu, care judecă acum, de fapt, libertatea de exprimare a reprezentantului unei asociaţii profesionale. CSM nu a dat dovadă de atâta promptitudine şi atunci când a fost vorba despre petiţia noastră. Există însă o practică de a-i cerceta şi judeca pe cei care încearcă să lupte cu sistemul”, a comentat unul dintre aceştia.

References: CSM 
 CSM 
 CSM 
 CSM 
 CSM 
 CSM